© My Klaskamer - idees en gedagtes uit 'n juffrou se pen | © Hierdie blog is onderhewig aan kopiereg. Geen hergebruik sonder toestemming. | Bladsy 2
Loer gerus na die produkte op my winkelrak. Alle produkte is outomaties elektronies beskikbaar om af te laai en te druk sodra die transaksie deur gaan. Toets gerus eers met die gratis materiaal.
Juffer	afrikaans	16 dae, geweld, veilig	Lewer kommentaar
25 November – 10 Desember
Die 16 dae van aktivisme teen geweld (teen vroue en kinders) strek vanaf die 25ste November tot die 10de Desember. Hersien gerus noodnommers en veiligheidsmaatreëls. Weet die outjies wat geweld is en wat om te doen as hulle geweld sien of ervaar? Met wie kan hulle gesels? Bespreek gerus die konsepte tydens die volgende 16 dae.
Juffer	2021	goedgesindheid, Random Acts of Kindness	Lewer kommentaar
Tydens die grendeltydperk(e) het verskillende idees wêreldwyd begin om ander te laat glimlag. Nie net hou hierdie idees die kleingoed besig nie, maar kan die idees ook 'n ligpunt vir ander wees. Hou die projekte eenvoudig en haalbaar.
Bou en verf 'n houtkis as 'n Honde Biblioteek – waar honde eienaars balle en stokke kan leen wanneer hulle in 'n park of teen die see langs wil stap.
Bou 'n waterdigte kassie om as 'n Gratis Bibliotekie te dien. Vul met vyf tot 10 boeke en moedig ander aan om boeke te ruil – Neem 'n Boek, Skenk 'n Boek.
Skep 'n Steggiebiblioteek – met steggies, nuwe plantjies of sade. Laat weet die bure dat hulle steggies kan kom haal of hul eie steggies daar kan deel.
Verf 'n ruit met oulike karakters, boodskappe of iets wat by die seisoen pas. Gebruik 'n helder tipe verf wat maklik kan af was – soos akrielverf.
Gebruik bordkryt om 'n sensoriese wandelpad op die sypaadjie te teken of skep kunswerke op die inrit na jou skool of huis.
Juffer	afrikaans	boelie, bullebak, bullebakkery, kuberboelie	Lewer kommentaar
Die teenkampingsweek vir bullebakkery of boeliegedrag word elders gevier, maar 'n mens kan van die geleentheid gebruik maak ook hier aandag daaraan te skenk. Bespreek gerus wat dit beteken, hoe dit lyk en wat 'n mens kan doen om die gedrag teen te veg. Gesels oor boelies wat 'n mens kan sien – asook boelies wat van sosiale media gebruik maak.
Wat is die reëls of verwagtinge in jul skool en wat kan kinders doen om hulp te bekom?
Juffer	afrikaans	redenaars	Lewer kommentaar
Die ATKV redenaarstemas vir volgende jaar is beskikbaar.
Juffer	afrikaans	onderwyser, onderwyseres, onderwysersdag	2 Kommentaar
Vanjaar, is die tema "Teachers at the heart of education recovery". Gebruik julle steeds afstandsonderrig of is julle reeds besig met intervensiewerk? Is daar leerders wat meer opvoedkundige agterstande as ander het? Hoe maak 'n mens om almal optimaal te ondersteun?
Ek skat dat elke skool en situasie uniek is. Bekyk die planne wat jy en jou kollegas het en dink aan maniere om mekaar te ondersteun en te bemoedig. Maak 'n ekstra sterk koppie koffie of tee en bederf jouself met 'n ekstra stukkie koek of biltong. Hou moed 🙂
Juffer	afrikaans	sokkies, soktober	Lewer kommentaar
Tydens Soktober (Oktober), tel ons sokkies, tel ons sokkies op, versamel ons sokkies en skenk ons sokkies aan mense wat nie hul eie sokkies kan bekostig nie. Dink aan tehuise en organisasies in jul gemeenskap wat by hierdie projek kan baat vind en moedig die onderskeie klasse aan om 'n sekere hoeveelheid sokkies bymekaar te maak. Daar is mos altyd 'n verlore sokkie iewers 😉
Juffer	afrikaans	vakansie	Lewer kommentaar
Juffer	afrikaans	Erfenisdag	Lewer kommentaar
Loer gerus hier vir Erfenisdag idees 🙂
My Klaskamer se webwinkel het 'n nuwe funksie wat afslag met die merk van 'n blokkie vergemaklik en ek het pas lekker gespeel.
Loer gerus 🙂
Juffer	afrikaans	renoster, wilde diere	Lewer kommentaar
Die 22ste September is Wêreld Renosterdag – 'n dag ter bewusmaking van die beskerming en bewaring van renosters.
My Klaskamer is vandag 13 jaar gelede vir die eerste keer gepubliseer. Baie dankie vir jou ondersteuning. Loer gerus weer in.